Dyfrig Evans

Actor a cherddor o Gymru odd Dyfrig Evans. Roedd adnabyddus am ei rannu teledu mewn dramâu megis Rownd a Rownd, Talcen Caled a Darren Drws Nesa. Fel cerddor, fe oedd prif leisiydd y band Topper.

## **Bywyd cynnar**

Daw Dyfrig yn wreiddiol o Benygroes. Mynychodd ysgol Dyffryn Nantlle a bu symud i'r Alban yn y 2000au cynnar.

## **Gyrfa**

### **Actio:**

Daeth Dyfrig i’r amlwg yn gyntaf fel un o gast gwreiddiol Rownd a Rownd yn portreadu Ari Stiffs. Mewn cyfweliad i nodi penblwydd y gyfres yn 21, dywedodd fod cael rhan yn y gyfres wedi "gwireddu breuddwyd" iddo.

"Roedden ni, yr actorion ifanc, yn cael y profiad anhygoel 'ma o wneud rhywbeth roedden ni wrth ein bodd yn gwneud… ac yn fwy na hynny yn cael y pleser pur o gydweithio 'efo actorion profiadol fel Dewi Pws ac Ifan Huw Dafydd."

Yn 2002 ymunodd â chast Talcen Caled fel Huw Williams. Bû'r cymeriad yn rhan o'r rhaglen tan ddiwedd y gyfres yn 2005.

Roedd hefyd yn rhan o'r gyfres Emyn Roc a Rôl yn chwarae’r cymeriad Eryl, aelod o'r band ac un o'r prif gymeriadau.

Mae wedi ymddangos mewn cyfresi fel Tipyn o Stad, Gwlad yr Astra Gwyn a'r Gwyll.

Rhwng 2017 a 2018 bu'n portreadu Kevin mewn dwy gyfres o Darren Drws Nesa.

### **Cerddoriaeth:**

Yn 1992 daeth yn aelod o fand y Paladr gyda'i frawd Iwan Evans. Yn 1995 rhyddhawyd eu cân gynta, sef ‘Dwi'm yn gwbod. Pam?’, ar gasgliad aml-gyfranog gan label Ankst o'r enw S4C Makes Me Want To Smoke Crack Vol 1. Ymddangoson nhw hefyd ar yr ail record yn y gyfres S4C Makes Me Want To Smoke Crack Vol 2 yn 1996, ond y tro yma dan enw newydd, Topper.

Cynhyrchwyd *Arch Noa*, EP cyntaf y band, a’r albwm Something to Tell Her gan Mark Roberts o Catatonia. Rhyddhawyd y ddau ar label Ankst yn 1997.

Ar gychwyn 1999 rhyddhawyd albwm 'mini' arall, Non Compos Mentis, y tro yma ar eu label eu hunain, Bedlam.

Rhyddhawyd y grŵp eu trydydd albwm Dolur Gwddw yn 2000.

Rhyddhawyd y casgliad Y Goreuon O'r Gwaethaf ar label Rasal yn 2005.

Yn 2006 rhyddahwyd Dyfrig album o'r enw Idiom fel cerddor unigol.

Yn 2019 daeth yn drydydd yng nghystadleuaeth Cân i Gymru gyda'r gân LOL.

## **Bywyd personol**

Roedd Dyfrig yn byw yng Nghaerdydd gyda i bartner Elaine Jenkins. Roedd ganddo ddau o blant, Caio a Twm gyda’i gyn-wraig Rowena a merch o'r enw Begw gyda i gyn-bartner Meleri .

## **Marwolaeth**

Cyhoeddwyd marwolaeth Dyfrig Evans yn 43 oed ar y 26ain o Fai, 2022.

Dywedodd Llinos Griffin-Williams, Prif Swyddog Cynnwys S4C: "Roedd talent Dyfrig yn rhychwantu cymeriadau annwyl ar gyfer ein cynnwys plant a chymeriadau mwy brith ar gyfer cyfresi fel Talcen Caled. Hynny heb sôn am ei allu a'i gyfraniad di-gwestiwn fel cerddor. Bydd colled ar ei ôl ac mae ein cydymdeimlad gyda'i deulu a'i ffrindiau."

## **Cyfeiriadau**

1. ↑ https://www.bbc.co.uk/radiocymru/c2/safle/gwesteion/cynnwys/dyfrigevans.shtml
2. ↑ https://www.s4c.cymru/cy/adloniant/cn-i-gymru-2019/page/31043/lol-dyfrig-evans/
3. ↑ https://golwg.360.cymru/cylchgrawn/2030509-dyfrig-evans
4. ↑ https://www.discogs.com/artist/1417504-Topper-4
5. ↑ https://selar.cymru/2020/sengl-nadolig-newydd-dyfrig-evans/
6. ↑ https://www.thefreelibrary.com/How+Dyfrig+Evans+bounced+from+music+to+acting+and+back+again.-a0156006562
7. ↑ https://www.bbc.co.uk/cymrufyw/61469525